EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrew'le.
Tere tulemast vaatama "Evangeeliumi tõde".
Täna jätkan õpetamist
oma uue raamatu põhjal "Teravam kui kaheterane mõõk".
See on kokkuvõte 16-st raamatust, mis olen kirjutanud.
Ma olen kirjutanud veel raamatuid, aga need on põhilised teemad.
Iga peatükk võtab kokku ühe mu õpetustest.
Täna on 15. peatükk pealkirjaga "Südame kõvadus".
Oleme jõudmas selle seeria lõppu.
Õpetasin hiljuti sellest televisioonis ning see võttis 4-5 nädalat.
Praegu teen sellest lühikese kokkuvõte.
See on kriitiliselt oluline.
Enamus inimesi ei mõista,
et nende tegevused ja kogemused on südamemeelsuse tagajärg.
Enamus püüavad muuta oma kogemust väljaspoolt sisse.
Mõeldakse, et seatakse oma elu korralikult raamidesse.
Kui neil on täiuslik elu,
täiuslik kaaslane ja lapsed, täiuslik maja, auto ja töö,
siis on nad tõeliselt õnnelikud ja terviklikud.
Nad püüavad muuta elu väljaspoolt sissepoole,
aga Piibel õpetab vastupidist.
Jeesus ütles, et variserid puhastavad välist.
Kõik tundub puhas ja religioosne.
Neil olid õiged rüüd, palju õigeid sõnu ja tegusid,
aga seestpoolt olid nad korrumpeerunud.
Ta ütles: "Puhastage enne sisemus, siis saab ka väline puhtaks."
Piibel õpetab vastupidiselt meie intuitiivsele mõtlemisele.
1. Saamueli 16:6-7.
Issand rääkis Saamueliga, kes oli läinud Iisai kotta,
et võida kuningaks üks ta poegadest.
Ta nägi vanemat poega, kes oli kõige tugevam ja suurem
ning arvas, et küllap tema ongi väljavalitu.
Aga Issand ütles: "Ära vaata ta välimusele ja pikale kasvule..
..inimene näeb, mis on silma ees, aga Issand näeb, mis on südames."
Jumal tegeleb meiega südame tasandil.
Õpetussõnad 23:7 öeldakse inglise keeles,
et inimene on selline, kuidas ta oma südames mõtleb.
Su elu läheb suunas, kus on su süda.
Enamus inimesi ja kristlasi ei mõtle sellisel viisil.
Nad püüavad muuta oma käitumist ja tegusid,
aga nad ei tegele üldsegi oma südamega.
Meie süda määrab aga meie elu suuna.
See on väeline deklaratsioon.
Kõik eelmainitu on sissejuhatus teemale "Südame kõvadus".
Kui meie süda muutub kõvaks, siis see tähendab,
et süda on paadunud, tundetu ja allumatu Jumalale.
Kasutades seda seletust,
siis võib igaüks, kes on aus, leida, et neil on alasid elus,
kus nad on Jumala suhtes külmad, tuimad ja järeleandmatud.
Ma arvan, et igaühel on mingil elualal selliseid jooni.
Võid olla tundlik Issanda suhtes näiteks tervenemise alal.
Mina olen tugev selles,
keskendusin sellele ja see huvitas mind.
Ma taotlesin seda ja sain selles tugevaks,
aga finantsküsimustes olin paadunud ja tundetu.
Mul ei toiminud see kaua aega.
Usun, et su elus võib olla erinevaid osade jaotusi.
Oled näiteks tugev tervenemises
aga mitte finantsides, abielus, suhetes, rõõmus või rahus.
Ma usun, et kui oleme ausad,
siis leiame, et meil on alasid, mis on paadunud Jumala suhtes.
Markuse 8:17 tõi Jeesus välja mõned paadunud südame tunnused.
Ta oli toitnud rahvahulka teist korda.
Paati astudes manitses ta jüngreid
olema ettevaatlikud variseride haputaignaga
ning nood arvasid, et ta räägib leivast
ja muretsesid, et nad ei olnud leiba kaasa võtnud.
Nad arvasid, et Jeesus laitis neid selle pärast.
Markuse 8:17: "Seda märgates ütles Jeesus neile:
"Mis te arutate, et teil ei ole leiba?
Kas te ikka veel ei mõista ega saa aru?
Kas teie süda on ikka veel kõva?"
Issand räägib siin kõvast südamest.
Siin on näha kõva südame tunnused.
Ta ütles: "Kas te ikka veel ei mõista ega saa aru?"
Pange tähele, sest see tõesti on abiks.
Kui Jumal selle mulle ilmutas, siis see muutis mu elu.
Kasutan seda õpetust iga päev oma elus.
Iga päev ma jälgin,
kas see, mis ma teen, teeb mind tundlikumaks
ja paindlikumaks Jumala suhtes või paadunumaks ja allumatumaks.
Jeesus ütles kõva südame kohta:
"..Kas te ikka veel ei mõista..?"
Kui paljud teist ei mõista vaimulikke tõdesid?
Mõnikord võid tunda kellegi õpetust kuuldes, et said aru,
aga natukese aja pärast on kõik meelest läinud.
Sulle võib tunduda, et sul ei olegi oskust mõista.
See ongi paadunud südame tunnus:
tundetus, alistumatus ja külmus Jumala suhtes.
Jumala Sõna ei ole kirjutatud
meie mõistuse vaid meie südame jaoks.
Seda peab mõistma südamega.
Ma ei ütle, et see ei ole loogiline,
aga see peab jõudma ilmutusena südamesse
ning siis süda õpetab meelt, et see võiks uueneda.
Saame Jumala tõed läbi oma südame,
mitte läbi mõistuse.
Kui sul on sellega probleeme,
siis see on selle tõttu, et su süda on muutunud kõvaks,
tundetuks ja Jumalale alistumatuks ning see blokeerib su arusaamist.
Markuse 8:17 ütleb veel: "..ega saa aru?.."
Kui sa ei mõista, siis sa ei saa ka aru saada.
Mõistmine on nii tähtis.
Õpetussõnades ütleb,
et me taotleksime tarkust ja arusaamist.
Sellisel viisil saame enda sisse midagi.
Näiteks paneme toitu suhu, aga kui me ei näri ega neela
ja ei seedi seda ära, siis see ei vabasta meisse
neid kehale vajalikke aineid ja energiat.
Paljud loevad Sõna ja saavad sellest natukene ka aru,
aga nad ei saa sellest ikkagi täit pilti kokku.
Nad ei mõista seda.
Näiteks kirjutatakse Piiblis: Andke, ja teile antakse
ja et sul saab olema enam kui sa ära andsid.
Loogiliselt lähenedes see ei tundu üldse mõistlik.
Paljud ei suuda seda mõista, hoolimata Sõna kuulmisest.
Nad võivad isegi kirjakohti tsiteerida
Luuka 6:38: "Andke, ja teile antakse.."
Seda ei mõisteta, sest see ei ole nende reaalsus.
See viitab sellele, et süda on Jumala suhtes kõva.
Markuse 8:17 jätkub: "Kas teie süda on ikka veel kõva?"
Järgmine salm: "Silmad teil on, aga te ei näe.."
Mõned loevad Piiblit, aga ei näe seda.
Nad võivad kuulata jutlust, aga ei näe seda..
Markuse 8:18: "..ja kõrvad teil on, aga te ei kuule.
Ja kas teil ei ole meeles.."
Kõva süda ei lase tajuda, näha, kuulda, mõista ja hoida meeles.
Garanteerin, et teie seas on palju neid,
kellele Jumal midagi rääkis ning see oli võimas ja unustamatu,
aga probleemiga silmitsi seistes, selle asemel, et toimida
Jumala tarkuses ja ilmutuses, lähed tagasi ja oled kui unustanud.
Mõned päevad hiljem mõtled: miks ma küll Jumalat ei usaldanud?
Miks ma ei uskunud?
Kuidas mul see ununes?
See viitab südamele, mis on paadunud.
Olin šokeeritud, kui Issand seda mulle näitas.
Avastasin, et minu süda oli kõva,
kuigi olin päästetud 8-aastaselt ja otsinud Jumalat kogu elu.
Mul ei olnud see täiuslikult õnnestunud,
aga ma ei mässanud kunagi Jumala vastu.
Arvasin, et kõva süda on Jumala vihkajatel
ning teatud isikul, kes ei hooli üldse Jumalast.
Ma olin alati arvanud seda.
Ühel päeval lugesin Markuse 6:37-47
selle kohta kui Jeesus toitis 5000 inimest
ainult viie leivakese ja kahe kalakesega.
Pärast käskis Ta jüngritel astuda paati ning sõita vastaskaldale.
Nad jäid tormi kätte.
Kuigi kaldale oli vaid kahe tunni tee,
siis 6-9 tundi hiljem nad olid vaid poolel teel.
See oli tugev torm.
Paat oli vett täis ja vajumas.
Nad olid paanikas.
Selle kriisi keskel tuleb Jeesus ja kõnnib selle kriisi peal -
vee peal, mis oli neid uputamas, aga tal oli täielik kontroll.
Ta tuli ja rääkis nendega.
Seal ütleb, et kui nad Teda nägid,
nad hämmastusid üliväga iseenestes..
Markuse 6:51.
Lugedes ma mõtlesin, et kes ei oleks hämmastunud,
kui ta oleks uppumas ja näeks Jeesust
kõndimas vee peal, mis oli elu ohustamas.
Jeesus tahtis neist justkui mööda minna.
Ta ei hüüdnud: "Pidage vastu, ma tulen!"
Ta oli nagu lihtsalt jalutuskäigul.
Ta lihtsalt jalutas seal vee peal ning tormi keskel.
Ma olin ise väga hämmastunud.
Ma olin just lennukis ja vaatasin aknast välja.
Meie all oli tihe pilvekiht.
Mõtlesin, et see, mis nad nägid ei olnud suurem ime sellest,
kui ma praegu näeks Jeesust siin pilvede peal kõndimas.
Lihtsalt seal jalutamas.
Pilvede ja vee peal ei saa kõndida.
Mõeldes sellele olin iseeneses väga hämmastunud.
Mõtlesin, et nii peabki olema.
Igaüks peakski olema hämmastunud, nähes Jumala väe taolist ilmutust.
Järgmises salmis aga ütles:
"..sest nad ei olnud leibade loost veel aru saanud,
vaid nende süda oli jäänud kõvaks."
Keegi oleks miksi nagu õhupalli pauguga katki teinud.
Nad olid šokeeritud ja üliväga hämmastunud,
sest nad ei mõistnud leibade lugu ja nende süda oli kõva.
Kui me samastume rohkem loomuliku kui üleloomulikuga,
siis see viitab kõvale südamele Jumala ja üleloomuliku suhtes.
Sa ei tohiks olla šokeeritud
vaid hoopis õnnistatud, nähes seda, mida Jumal teeb.
Kui Jeesus toitis rahvahulka ning murdis leiba
ja äkitselt oli leivatükk sama suur kui enne murdmist,
siis usun, et see õnnistas Teda, sest see oli hea asi,
aga ma ei usu, et Ta hüüdis: "Vau, vaadake seda!"
ja hüppas ringi, tõstes käsi ja kiites Jumalat.
Ta ei tantsinud hüüdes: "See on Jumala vägi!"
Selline reageering näitaks, et süda on kõva.
Kui oled harjunud loomulikuga, siis üleloomulik šokeeriks sind.
Enne selle lugemist olin selline.
Mõistsin, et üliväga hämmastumine oli tegelikult kõva südame tunnus.
Mõistsin, et kõva süda ei olnud ainult Jumala vihkajatel.
Ma armastasin ja otsisin Jumalat kogu südamest,
aga olin tundlikum loomulikule kui üleloomulikule sfäärile.
Minu jaoks oli lihtsam näha midagi loomulikus sfääris.
Kui palvetasin tervenemise eest
ja ei näinud tulemust, siis see ei šokeerinud mind,
aga nähes imet oleks ma olnud hämmingus.
Ma oleks olnud üliväga imestunud.
See oligi põhjus, miks ma ei näinud suuremaid imesid,
sest üleloomulik oli minu jaoks ebatavaline.
Me peaks olema üleloomulikult loomulikud
ja et me ootaks Jumala väe ilminguid.
Kui see ei kirjelda sind, siis sul on kõva süda.
Mis põhjustab seda?
Markuse 6:52 ütleb:
"sest nad ei olnud leibade loost veel aru saanud.."
Mul on õpetus, mis sobitub sellega,
aga kokkuvõtlikult öeldes: mida iganes sa arvestad;
see tähendab uurid, mõtiskled, arutad ja millele keskendud,
ja mis haarab su tähelepanu; sellele muutud sa ka tundlikuks.
See, mida sa eirad, selles muutud ka tundetuks.
Jumal on meid nii valmistanud.
Tundetus ei tähenda, et kaotaksid info.
Markuse 8:17-18,
salmides, mida kasutasin alguses seoses kõva südame tunnustega,
kus näeme, et kaob oskus mõista, näha, kuulda ja mäletada,
siis kohe pärast seda küsis Ta jüngritelt:
"Kui ma viis leiba murdsin viiele tuhandele,
mitu korvitäit palakesi te korjasite?”
Nad ütlesid talle: "Kaksteist."
Nad mäletasid ka, mis jäi järele 4000 toitmisest.
Neil oli info alles.
Nad ei olnud juhtunut unustanud,
aga nad olid kaotanud selle vaimse mõju.
See ei olnud neid mõjutanud ega muutnud.
Kui sa ei arvesta Jumalaga, Jumala Sõnaga, Tema tõotustega,
ja tõdedega ilmutatud Sõnas, siis sul võib olla veel teadmine,
võid isegi tsiteerida 1. Peetruse 2:24, kus ütleb:
Tema vermete varal te olete saanud terveks;
aga sind domineerib rohkem haigus, kui Jumala Sõna,
sest oled veetnud rohkem aega loomulikus kui üleloomulikus sfääris.
Mõned inimesed oskavad tsiteerida tervenemise kirjakohti,
aga piisab vaid sellest, kui arst ütleks:
"Sured, haigus on parandamatu. Me ei saa midagi enam teha."
Ka vaatajate seas on neid, kes tsiteerivad kirjakohti,
aga kes on rohkem mõjutatud arsti sõnadest, ihu sümptomitest
ja infost paberilipikul kui Jumala Sõnast.
See viitab kõvale südamele ja tundetusele Jumala suhtes.
See on nagu haigus,
mis on võtnud Kristuse ihus epideemia mõõtmed.
Paljud teavad Sõna, aga see ei ole valitsev nende elus.
Nende fookus ei ole Jumala Sõnal vaid hoopis muudel asjadel.
Haigestumise korral uurivad paljud selle kohta
hulganisti infot internetist ja raamatutest
ning see teeb nad tundlikumaks füüsilisele sfäärile, haigusele
ning inimkonna piiratud ravivõimalustele.
Kui sa selle asemel, et uurida, kui halb on kõik,
uuriksid Jumala Sõna ja leiaksid abinõu,
olles siis tundlikum Jumala Sõnale,
sa saaksid terveks ja haigus ei domineeriks enam.
Enamus meist ei ela usus.
Vaatame lugusid ja filme telekast,
loeme raamatuid ja ajakirju, mis hoiatavad meid gripihooaja eest
ja lahkavad maailma probleeme ning analüüsivad haiguste kulgu
ja ennustavad kui kaua teatud haigusega elada saab.
Kuulame seda kõike enam kui Jumala Sõna
ning üllatume, kui Jumala Sõnal ei ole mõju me elus.
Meie süda on kõva.
Fookus on pigem loomulikul kui vaimsel maailmal.
Võime selle protsessi tagasi pöörata!
Sama protsess võib meid
teha paadunuks saatana suhtes haiguse ja läbikukkumise suhtes.
Kui fokusseerud ainult Jumala Sõnale,
siis see mida sa arvestad, selle suhtes muutud ka tundlikuks.
Su süda muutub tundetuks selle suhtes, mida sa ei arvesta.
Samamoodi nagu tundub, et enamus inimeste süda
on Jumala suhtes paadunud ja saatana suhtes tundlikud,
saab sedagi vastupidiselt ümber pöörata.
Minult tullakse küsima:
"Kuidas Jumal sinuga räägib ja ütleb erinevaid asju.
Saatan ütles mulle, et ma ei kuule kunagi Jumala häält."
Nad räägivad sellest, mida saatan ütles
ja arvavad, et see on imelik, et mina Jumala häält kuulen.
Nad kuulevad iga saatana sosinat.
Sa saad seda ümber pöörata ja olla nii kaugel,
kus saad öelda, et Jumal rääkis sinuga.
Inimesed räägivad,
et saatan rääkis neile ja neil on erinevad hirmud.
"Kuidas on nii, et saatan räägib sinuga?",
peaks olema kristlase reaktsioon.
Meile peaks olema loomulik kuulda Jumala häält
Johannese 10:4-5 ütleb:
Mu lambad tunnevad mu häält, aga võõrale nad ei järgne.
See on meie vaimne pärand.
Kahjuks aga väga vähesed meist
veedavad Issandaga sama palju aega
Tema Sõnas ja Püha Vaimu juhtimise all
kui veedame maailmas kuulates kahtlusi ja uskmatust,
täites end rämpsu ja halbade uudistega.
Oluline on fookus ja see mida arvestame,
sest sellele me muutume ka tundlikuks.
See, millega sa ei arvesta, selle suhtes muutud paadunuks.
Teadmised võivad jääda, aga see ei muuda sind
ja süda on paadunud, tundetu ja paindumatu.
Kuidas seda lõpetada?
Kui mõistad probleemi, siis lahendus on ümberpööramine!
Otsi Jumalat kogu südamest ja keskendu sellele.
Kui sa tõesti teed seda,
siis muutud Talle tundlikuks ja saatana suhtes paadunuks.
See tõde on muutnud minu elu.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.amwe.net
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Ühtlasi on saadaval ka DVD, millel lasub 4. saate õpetus.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Rohkem detaile Andrew teenistustest teie piirkonnas saate,
kui helistate või vaatate veebilehte www.awme.net
Kui Andrew ja Jamie olid noored, läksid nad edukuse konverentsile.
Nad tahtsid osta kaasa õpetust, aga ei saanud seda endale lubada.
Andrew lubas Jumalale,
et kui tal on võimalus varustada kedagi õpetusega,
siis ta ei keela seda neile, kel pole ehk raha.
Mind on motiveerinud andma see, et ta annab ära tasuta materjale.
Me süda on kaasas sellega, mida Andrew on tegemas.
See partnerlus aitab tal teha, mida mina ei saa teha.
Tean, et olen osa millestki väga suurest.
Mu and aitab jõuda rahvasteni ja "kel on kõrvad, see kuulgu".
Aitäh partnerid.
Te toetus võimaldab Andrew'l hoida oma lubadust.
Investeeri end Andrew Wommack'i teenistuses.
Ma ei jutlusta tuhandetele..
..aga mu teenistus viib evangeeliumi miljonitele.
Charis Piiblikooli Meediakool
Kas olete kunagi tahtnud näha
Andrew Wommack'i teenistuse vanemaid ajakirja numbreid?
Leiad need internetist www.AWMI.net
Mine veebilehele ja vajuta vasakul "extras",
siis taas vajuta vasakul "online magaznes".
Seal saadki vaadata aastate taguseid numbreid.
Leiad suurepäraseid artikleid ja ka värske ajakirja.
ajakiri "Evangeeliumi Tõde" nüüd saadaval internetis.
www.AWMI.net
Roostes nael oleks rikkunud selle noore mehe elu.
Sattusin kohe haiglasse ja soovitati jalg amputeerida.
Seda taheti teha isegi juba tunni aja jooksul.
Ma ei olnud nõus ja küsisin arstidelt:
"Kas on mingit muud võimalust?"
Suured doosid antibiootikume ja valuvaigisteid.
Kuid kunstlikus koomas.
Aktiivne sportlane ja muusik aheldatud ratastooli ja karkudesse.
Saa osa imest.
Ära jää ilma!
Vaata veebilehelt www.AWMI.net
Vajuta vasakul "ministry news"
ja avasta, mis on toimumas Andrew Wommack'i teenistuses.
Muuda oma elu
Muuda maailma
Tõlge: Merle Morales